stanford-oval/wikipedia huggingface dataset:
טימישוארה
היסטוריה > המאה ה-20 > רפובליקת באנאט והכיבוש הסרבי

קץ המלחמה מצאה את אוכלסיית העיר במתח רב, בין השאר, על רקע המאבקים הלאומיים של האתניות השונות.
ב-31 באוקטובר 1918 התחוללה בעיר הפגנת רחוב גדולה. באותו יום באולם הקסרקטין התכנסו מנהיגים פוליטיים וצבאיים מקומיים הוקמה המועצה הלאומית של באנאט, שבה יוצגו נציגי הרומנים, הסרבים, הגרמנים וההונגרים.
יום קודם לכן אוטו רוט, חבר בהנהגת המפלגה הסוציאל-דמוקרטית של הונגריה, ממוצא יהודי, והלטננט-קולונל ההונגרי אלברט בארטה, לראש המטה של מפקדת טימישוארה, השתתפו בבודפשט בכנס המנהיגים הפוליטיים ההונגרים. בשובם לטימישוארה, החליטו יחד עם המנהיגים ההונגרים המקומיים שבאספה שבסוף ההפגנה ב-31 באוקטובר 1918 תוכרז "רפובליקת באנאט", מדינה חדשה שנועדה להיות קנטונלית לפי דוגמה שווייצרית. בראש מועצת העם של באנאט נבחר אוטו רוט ובראש הצבא המקומי - אלברט בארטה.
באותו יום, 31 באוקטובר 1918 הוקמה גם המועצה הלאומית הצבאית של השוואבים של באנאט בהנהגת הלטננט קולונל אלברט פוכס.
באותו יום ארגן גם מנהיג הרומנים המקומיים, אורל קוסמה, אספה המונית של אלפי רומנים בכיכר העירייה בטימישוארה, והקים את המועצה הצבאית הרומנית ואת המשמר הלאומי הרומני בטימישוארה. הוא נבחר ליושב ראש המועצה הלאומית הרומנית של טימישוארה. בתור מנהיג הרומנים של באנאט נבחר קוסמה גם לחבר המועצה הלאומית הגדולה של הרומנים מטרנסילבניה, מרמורש, קרישאנה ובאנאט.
בנובמבר 1918 המצב הסתבך. על בסיס ההסכם הצבאי שנחתם בבלגרד, הצבא ההונגרי נסוג מצפון לנהר מורש. בשטח שפונה על ידי ההונגרים נכנסו כוחות מטעם ההסכמה - סרבים וצרפתים. הצבא הסרבי נכנס לטימישוארה ב-14 בנובמבר 1918 ושם קץ לניסיון לארגן רפובליקה של באנאט, פיזר את המשמרות הלאומיים ואחר כך השתלט גם על המנהל האזרחי בעיר.
סרביה שאפה בשם התושבים הסרבים של באנאט לספח את האזור, אולם נציגי הרומנים בראשות קוסמה הגיעו לאספה הלאומית הרומנית הגדולה באלבה יוליה ב-1 בדצמבר 1918 ודרשו בה את איחוד חבל באנאט עם רומניה. אכן אותה אספה גדולה באלבה יוליה הכריזה על איחוד טרנסילבניה ובאנאט עם רומניה.
מאוחר יותר, במרץ 1919 הציע עדיין אוטו רוט לשווא למפקד כוח הכיבוש הצרפתי, לואי פראנשה ד'אספרה להקים באנאט עצמאי בחסות צרפת.
היסטוריה > האיחוד של חבל באנאט המזרחי עם רומניה

ב-27 ביולי 1919 בהתאם להסכמים הבינלאומיים, עזב הצבא הסרבי את טימישוארה וב-28 ביולי מפקד הכוח הצרפתי הגנרל שארל דה טורנאדר מינה את אורל קוסמה הרומני לפְּרֵפֶקְט של טימישוארה.
ב-3 באוגוסט 1919 נכנסו לטימישוארה היחידות הראשונות של הצבא הרומני ולמחרת נחתם ההסכם עם מעצמות ההסכמה, לפיו חולק חבל באנאט בין ממלכת רומניה ולממלכת הסרבים, הקרואטים והסלובנים (לימים יוגוסלביה).
רומניה קיבלה את החלק המערבי, היותר גדול, של החבל, כולל טימישוארה. בעוד שבחלק זה של באנאט היוו הרומנים רוב, בטימישוארה עצמה החלוקה האתנית הייתה שונה: הרומנים היוו בה ב-1910 רק 9% מתוך 72,000 התושבים. הקבוצות האתניות העיקריות היו הגרמנים, ההונגרים והסרבים.
ניסיון אחרון להשגת עצמאות האזור בא מצד הגרמנים של באנאט ששלחו ב-16 באפריל 1920 עצומה אל ועידת השלום בפריז, שבה דרשו הקמתה של רפובליקה קנטונלית שתכלול גם את באנאט וגם את חבל באצ'קה שממערב, מחולקים לקנטונים לפי קריטריונים אתניים. ועידת פריז דחתה דרישה זו.
ב-4 ביוני 1920 הסכם השלום בטריאנון קבע כי הונגריה ויתרה לטובת רומניה על טרנסילבניה ועל חבל באנאט המזרחי, מכאן שבפני תושבי טימישוארה עמד האתגר לעבור לזירת תרבות שונה - זו הרומנית.
הרומנים שהתגוררו בפרברים ובכפרים הסמוכים זכו להיות חלק מהעיר. במהלך העשורים הבאים במאה ה-20 הגיעו לכאן גם רומנים רבים מחבל באנאט, מאוחר יותר גם מאזורי רומניה אחרים, וכן פליטים רומנים מבוקובינה ומסרביה וכך במשך הזמן התעבתה האוכלוסייה הרומנית בעיר עד שב-1990 הגיעה להיות 82% מהאוכלוסייה (מתוך 351,000 תושבים).
היסטוריה > טימישוארה בשנים שבין מלחמות העולם

חוקת רומניה החדשה משנת 1923 כללה חובת כיבוד זכויות האזרחים. תחת השלטון הרומני הדמוקרטי העיר ידעה שגשוג כלכלי, בתחום הבנייה, התרבות והרוחניות. הוקמו עשרות מפעלים, חברות מסחר, בנקים, בתי ספר שבהם שפת ההוראה היו רומנית, הונגרית, גרמנית, סרבית. ליהודים התאפשר לימוד השפה העברית.
ב-15 בנובמבר 1920 הפכה טימישוארה לעיר אוניברסיטאית על ידי הקמת בית הספר הפוליטכני על ידי צו חתום על ידי המלך פרדיננד הראשון. ב-13-11 בנובמבר 1923 ערכו תושבי העיר ערכו קבלת פנים חגיגית למלך, למלכה מריה ולראש הממשלה יון (יונל) ברטיאנו. באוקטובר 1925 אירחה טימישוארה תערוכה זואוטכנית גדולה. בעיר התחזקה אחיזת הכנסייה הנוצרית האורתודוקסית הרומנית, שהקימה כנסיות גדולות - את הקתדרלה המטרופוליטנית שנאבן הפינה שלה הונחה ב-20 בדצמבר 1936, את הכנסייה בכיכר קיטל, את הכנסייה בשכונת מחאלה ואחרות.
כתגובה לשאיפות ממלכת הונגריה השכנה בראשות מיקלוש הורטי לזכות בחזרה בשטחים שאיבדה בעקבות מלחמת העולם הראשונה והסכם טריאנון כינס ארגון רומני שנקרא "הליגה האנטי-רוויזיוניסטית" בטימישוארה ב-16 בדצמבר 1934 וב-4 באוקטובר 1936 אספות עממיות המוניות בנוכחות מנהיגים רומנים כמו יוליו מאניו, יון מיכלאקה, ניקולאיה לופו, סוור בוקו, ואחרים, ובהן הביעו את רצונם של הרומנים להגן על הישגיהם הלאומיים ועל הגבולות. במאי 1934 התקיימה בטימישוארה גם אספה אנטיפאשיסטית. תושבי העיר תרמו סכומי כסף גדולים למען חימוש הצבא הרומני וביצור הגבול המערבי.
היסטוריה > מלחמת העולם השנייה

ב-1941 רומניה נכנסה למלחמת העולם השנייה כבת ברית של גרמניה וכוחות הציר ופלשה לברית המועצות. בימי המלחמה העיר סבלה נזקים עקב הפצצות אוויריות של בעלות הברית - בריטניה וארצות הברית. אחרי ההפיכה ב-23 באוגוסט 1944 שהדיחה את משטר אנטונסקו וצירפה את רומניה לבעלות הברית, הופגזה העיר על ידי גרמניה הנאצית, בת בריתה לשעבר. כוחות גרמנים והונגרים ניסו לשווא בספטמבר 1944 לכבוש את טימישוארה. העיר נכנסה לשליטת הצבא הסובייטי והצבא הרומני.
היסטוריה > המשטר הקומוניסטי 1989-1946

אחרי שלוש שנים של תקופת מעבר, ב-1946 בנוכחות הצבא הסובייטי, התקיימו בחירות כלליות מזויפות, שהביאו לניצחון כביכול של המפלגה הקומוניסטית ובני בריתה, בדצמבר 1947 הודחה המונרכיה והוכרזה הרפובליקה העממית הרומנית. טימשוארה עברה עם כל המדינה תהליך של סובייטיזציה שהביא להעלמות העסקים הפרטיים והשתלטות המדינה על כל הכלכלה וניהולה לפי השיטות הקומוניסטיות. המשטר פיתח תעשייה, על ידי השקעות והגדלת יכולות המפעלים הישנים בתחום בניית המכונות, הטקסטיל וההנעלה, החשמל, המזון, הפלסטיק, האופטיקה, חומרי הבניין, הרהיטים, וכו'.
בתוך ארבעה עשורים אוכלוסיית העיר גדלה פי שלושה.
בסוף שלטונו של ניקולאה צ'אושסקו התמודדה העיר עם צעדי צנע חמורים שפגעו מאוד ברמת חיי התושבים בכל התחומים - קבלת שירותים, חינוך, בריאות, תרבות ובידור.
היסטוריה > המהפכה הרומנית בדצמבר 1989

ב-17 בדצמבר פרצה בעיר באופן ספונטני המהפכה שהביאה להפלת המשטר הקומוניסטי בכל רומניה.
כעבור 3 ימים של שפיכות דמים, שבה ירו שוטרים ובלשים באזרחים המפגינים, ב-20 בדצמבר 1989 העם ניצח וטימישוארה הוכרזה לעיר הראשונה המשוחררת מקומוניזם.
דמוגרפיה

מבחינה דמוגרפית נחשבת טימישוארה עיר במעמד 2 ברמה לאומית, עם אזור עירוני פעיל הרחב ביותר ברומניה, אחרי בוקרשט: מעל 5,000 קמ"ר ואוכלוסייה של 508,037 תושבים. אוכלוסיית העיר מהווה 45,07% מאוכלוסיית המחוז טימיש, 16.07% מאוכלוסיית אזור הפיתוח מערב, ו-1.44% מאוכלוסיית רומניה.
לפי מפקד האוכלוסין מ-2011 מספר התושבים היה 319,279 תושבים, יותר מב-2002 כשנספרו 317,660 תושבים.
דמוגרפיה > הרכב אתני

טימישוארה הייתה מלכתחילה עיר בעלת הרכב אתני מגוון.בשנת 1900 הקבוצות האתניות
העיקריות היו לפי המספר - הגרמנים, ההונגרים והיהודים, אחריהם הרומנים וסרבים.
ב-1918 הקבוצה האתנית הגדולה ביותר בעיר הייתה עדיין הגרמנים (שוואבים של דנובה או יותר מדויק - שוואבים של באנאט). אחריהם באו ההונגרים, הרומנים, היהודים, הסרבים, ועוד קהילות יותר קטנות כמו הבולגרים, הסלובקים, הקרואטים, הצוענים, הפולנים, הסלובנים וכו'.
במהלך המאה ה-20 אחרי איחוד חבל באנאט עם ממלכת רומניה התרחשו תהפוכות גדולות ביחסים המספריים בין האתניות השונות,
בעיקר גדילה ניכרת באחוז הרומנים שהפכו לקבוצה האתנית הדומיננטית, ובהמשך הגירת היהודים (לרוב עלייה לישראל) והגרמנים (הגירה למולדת ההיסטורית - גרמניה). חלה עלייה במשקל הצוענים בין הקהילות האתניות בעיר.
עדיין כיום בטימישוארה חיות הקהילות הגדולות ביותר של גרמנים וסרבים ברומניה. בנוסף קיימת נוכחות משמעותית של מהגרים, פליטים ועובדים זרים. בסך הכל ב-2011 חיו בעיר כ-7000 אזרחים מ-124 מדינות, למשל איטלקים, אזרחי מולדובה, טורקים, סינים, ערבים, אזרחי גרמניה, צרפתים, פרסים, וייטנאמים, ואחרים.
ב-2002 ההרכב האתני של אוכלוסיית טימישוארה היה כדלקמן:
רומנים - 677,271 (85,52%)
הונגרים - 28,724 (7,64%)
גרמנים - 7,157 (2,25%)
סרבים - 6,311 (1,98%)
צוענים - 3,062 (0,96%)
בולגרים - 1,218 (0,38%)
אוקראינים - 762 (0,23%)
סלובקים - 570 (0,17%)
יהודים - 367 (0,11%)
איטלקים - 203 (0,06%)
יוונים - 199 (0,06%)
צ'כים - 171 (0,05%)
קרואטים - 142 (0,04%)
רוסים - 85 (0,02%)
טורקים - 59 (0,01%)
פולנים - 56 (0,01%)
רוב התושבים הם רומנים (81,36%) לפי המפקד ב-2011. המיעוטים האתניים העיקרים הם:*הונגרים - 4.87%, *סרבים 1,52%, *גרמנים 1,31%. 8,98% מהתושבים לא הצהירו על שייכות אתנית.
לדברי אחד ממנהיגי הצוענים בטימישוארה, ב-2012 חיו בעיר כ-7000 צוענים.
דמוגרפיה > ההרכב הדתי

חיי הדת ידעו בעיר מסורות עתיקות ומגוון רב. ב-2011 רוב תושבי העיר - 80.6% - הצהירו את עצמם כשייכים לנצרות האורתודוקסית. רובם - רומנים ומיעוט צועני - משתייכים לכנסייה האורתודוקסית הרומנית ומיעוט נוסף לכנסייה האורתודוקסית הסרבית.
טימישוארה היא מושב הארכיבישופות האורתודוקסית הרומנית של טימישוארה, כס המיטרופוליה של חבל באנאט.
10% מהתושבים מזוהים עם הכנסייה הרומית-קתולית, רובם גרמנים והונגרים, מיעוטם איטלקים ורומנים.
שאר הדתות בעיר הם: הנצרות הפנטקסטלית עם 8408 מאמינים - רומנים, צוענים ואחרים - (2.6%), הכנסייה הרפורמית 2% - רובם הונגרים, הכנסייה הבפטיסטית (ב-2002 - 1,23%) הכנסייה היוונית-קתולית הרומנית (המאוחדת עם רומא) עם 4,191 מאמינים (ב-2002 - 1.15%) רובם רומנים.
קיימות קהילות דתיות קטנות יותר - כמו היהדות, עם היסטוריה של כ-450 שנה, כעת מיוצגת רק על ידי 300 תושבים, רובם קשישים. בעיר חיים מספר קטן של נוצרים אורתודוקסים בולגרים ויוונים, ארמנים, כמו כן בודהיסטים, מוסלמים סונים - טורקים וערבים, מוסלמים שיעים - איראנים. 359 תושבים הכריזו עצמם אתאיסטים.
ב-2002 9,41% לא הצהירו על שייכות דתית.
תחבורה

את העיר טימישוארה משרת נמל התעופה הבינלאומי טימישוארה טראיאן וויה.
ערים תאומות

אוסטריה גראץ, אוסטריה
הרפובליקה העממית של סין שנג'ן, הרפובליקה העממית של סין
צרפת מילוז, צרפת
גרמניה גרה, גרמניה
גרמניה קרלסרוהה, גרמניה
הונגריה סגד, הונגריה
איטליה פלרמו, איטליה
איטליה סאסארי, איטליה
איטליה טרוויזו, איטליה
אוקראינה צ'רנוביץ, אוקראינה
מקסיקו קנקון, מקסיקו
סרביה נובי סאד, סרביה
סרביה זרניאנין, סרביה
אנגליה נוטינגהאם, אנגליה
פרו טרוחיו, פרו
וייטנאם דה נאנג, וייטנאם
ראו גם

בית הכנסת במצודה
בית הכנסת יוספין
בית הכנסת ברובע פבריק
חסידות טמשוואר
הערות שוליים

↑  Remus Crețan - Banat toponimy - a short view on the origins of settlements in the eastern part of Timișoara Review of Historical Geography and Toponomastics nr.3-4, 2007 p.45-46
↑  A.J.Vistai
↑  [ https://www.digi24.ro/regional/digi24-timisoara/20-decembrie-1989-timisoara-primul-oras-liber-de-comunism-172291 באתר הטלוויזיה דיגי24]
↑  D.Ghinea, T.Miclăuș et al, Starea economică, socială și de mediu a municipiului Timișoara Primaria Timișoara2013
↑  באתר טימישוארה בירת התרבות של אירופה 2021
↑  באתר IMPACTPRESS 2018
1 2  אתר המפקד ברומניה ב-2011
↑  כתבה מאת רוקסנה דיאקונסקו, 18.07.2012 Roxana Diaconescu Câti romi avem in Timișoara ? în Opinia Timișoarei
↑  שו"ת נודע ביהודה, אה"ע סי' מ"ו
↑  הרב ד"ר מנחם מ. ברייאר, "הישיבות ברומניה", בתוך שמחה מירסקי (עורך), מוסדות תורה באירופה בבניינם ובחרבנם, באתר דעת.
↑  רבי יצחק צבי סופר נודע גם כ"אדמו"ר מטמשוור". לעומתו רבי אהרן אריה לייפר נקרא האדמו"ר מנדבורנה־טמשוואר. ניתן לראות את ספרו המקוון מספר הסופר באתר היברובוקס.
↑  תלמידו של הרב מטמישוואר, הרב אהרן גדליה הופמן, יליד טימישוארה, היה הרב הצעיר ביותר בארץ ישראל לאחר השואה, ומאוחר יותר רבה של בודפשט, עד לרדיפות נגד היהודים בידי סטלין.
↑  ברוריה בריש, חיי הנפתלים, עמודים 10-13
↑  שואת יהודי רומניה (אתר מחקר השואה)
↑  חיי הנפתלים, ברוריה בריש, עמוד 10, הוצאת קווים, 2010
| --- | --- |
בקרת זהויות :  NLI: 987007310524005171  BnF: cb121324166 (data)  GND: 1015055-9  MusicBrainz: efa93f97-fbcf-4f7d-8f9a-9007759f4fc5  NARA: 10044930  NKC: ge128591  TDVİA: timisvar  VIAF: 1037145424674686830206   WorldCat (עם VIAF): 1037145424674686830206 
יאנוש הוניאדי (יאנקו מהונדוארה)
הארמון הוניאדי בגרסתו המודרנית, כיום המוזיאון של חבל באנאט.
הוצאתו להורג של ג'רג' דוז'ה בטימישוארה, 1514 - תמונה מן המאה ה-17
מצור טימישוארה על ידי הטורקים העות'מאנים, במיניאטורה בארמון טופקאפי
מצודת טמשוואר בשנת 1602 תחת השלטון העות'מאני
כתובת בטורקית עות'מאנית מחמאם טורקי שנמצא במקום של בית עיריית טימישוארה הישן
שחרור טמשוואר על ידי הנסיך אויגן מסבויה
הנסיך אויגן מסבויה, בתמונה מסביבות שנת 1710
הקתדרלה האורתודוקסית הסרבית בטימישוארה, המאה ה-18
כיכר החירות בטימישוארה עם בניין ה"עירייה הישנה" ופסלו של הקדוש יאן מנפומוק לרגלי מרים הבתולה
מפת הווייבודות הסרבית והבאנאט של טימיש
הבניין "לויד" - לימים בניין הרקטורט של האוניברסיטה הפוליטכנית בטימישוארה. אדריכל:ליפוט באומהורן
כוחות רומנים בטימישוארה, 3 באוגוסט 1919.
ה"קורסו" של טימישוארה ב-1926 - שדרות המלך פרדיננד, לימים ככר הניצחון (פיאצה ויקטוריאי), מראה מכיוון בניין האופרה. עוד לא נבנתה הקתדרלה האורתודוקסית הרומנית
הפגנה בימי המהפכה הרומנית, בדצמבר 1989
קטע מחזית בית הכנסת הנאולוגי ברובע פבריק בטימישוארה
לידת חירום

שלבי לידה רגילים
לידת חירום (באנגלית: Emergency childbirth) היא לידתו של תינוק במקומות או במצבים שונים מהמתוכנן. ברוב המקרים מיקום הלידה מתוכנן מראש ויכול להיות בבית, בבית חולים, במתקן רפואי או במרכז לידה. במצבים אחרים, הלידה מתרחשת בדרך למתקנים אלה. לעיתים קרובות, אין צוות רפואי מיומן נוכחים, במקרים אחרים עשויים להיות שוטרים או אחרים שמגיעים ראשונים. ישנם אמצעי חירום ללידה, אשר מסייעים ליולדת, כאשר לידה מתקדמת מהר מהצפוי.
רקע

מדי שנה מתות יותר מ-250,000 נשים ברחבי העולם מסיבוכים עקב לידה או הריון, עם דימום ויתר לחץ דם כגורמים המובילים. רבים ממקרי המוות האלה ניתנים למניעה על ידי טיפול חירום, הכוללים אנטיביוטיקה, תרופות המעודדות התכווצות של הרחם, תרופות נגד התקפים, עירוי דם, שימוש במיכשור (ואקום או מלקחיים) להוצאת התינוק או ניתוח קיסרי.
בשנת 2012, 1.36% מהלידות התרחשו מחוץ לבית החולים, ומספר זה גדל במהלך 30 השנים האחרונות. עליה זו כוללת יותר לידות בית ולידות במרכזי הלידה, עם 66% המתרחשים בבית ו-29% במרכזי לידה. במחקר על לידות ביתיות בארצות הברית ובקנדה, כ-12% מניסיונות הלידה בבית הסתיימו בהעברת הלידה באופן דחוף לבית החולים כדי לקבל טיפול יותר מקצועי. הסיבות להעברה כוללות אי התקדמות צירי לידה, תשישות אימהית או צורך בתרופות כאב נוספות, או סיבוכים אימהיים/עובריים.
הכנה

נשים בהריון בדרך כלל פונות לקבלת טיפול רפואי במהלכו, ולקראת הלידה מכינות "תוכנית לידה" עם צוות הבריאות. רצוי לקבל הדרכה גם לגבי לידת חירום, ולגבש תוכנית פעולה במקרה כזה.
הכנה > הכנה מוקדמת

בקורסי הכנה ללידה עוברים גם על המלצות ללידה במצב חירום. הורים מאומנים להכיר את הסימנים של צירים מוקדמים או אינדיקציות אחרות שעשויות לדרוש סיוע (כמו מיעוט תנועות עובר). מטפלים והורים יכולים לקחת שיעורי עזרה ראשונה לתינוקות. יש אנשים שממליצים על קיומו של ציוד חירום בבית כגון: מגבות נקיות, סדינים, מספריים נקיים, כפפות סטריליות, רפידות סניטריות וחיתולים.
הכנה > הכנה מאוחרת

עזרה נוספת ניתן למצוא על ידי התקשרות למגן דוד אדום או מספר ישים כדי לקבל שירותי חירום רפואיים או הצוות הרפואי הסמוך.
במהלך השלב הראשון של הצירים (התרחבות ומחיקה) ניתן להשתמש ברכב כדי להביא את האם למרכז רפואי. בשלב השני של הלידה (דחף ולידה), יש לעצור את הנסיעה, אלא אם ההגעה למתקן הרפואי הוא עניין של דקות בודדות. הנוכחים ברכב יכולים לעזור לאם במהלך הלידה. חשוב שלאם ולתינוק יהיה חם במהלך התהליך.
אם אין אפשרות להגיע למתקן רפואי, יש צורך בבניין בטוח עם קירות וגג שיספק הגנה מפני הסביבה. אזור חם ויבש, עדיף עם מיטה.
האספקה נאספת הן לאם והן לתינוק. מצרכים אפשריים עשויים לכלול שמיכות, כריות, מגבות, מים נקיים חמים, בקבוקי מים חמים, סבון, מגבות נקיות, בגדי תינוקות, סדינים, כפפות סטריליות, רפידות סניטריות, חיתולים, תגי זיהוי לאם ולתינוק, והוראות לעזרה ראשונה.ניתן להכין מיטה לתינוק עם סל או קופסה עם שמיכה או סדינים. פריטים נדרשים כדי להדק או לקשור את חבל הטבור בשני קצותיו. ניתן להשתמש לקשירה גם בשרוך או ברצועות בד הנקרעות מסדין. פריטים אלה ניתן לעקר ולחטא על ידי הרתחתם (20 דקות) או לטבול אותם באלכוהול (עד 3 שעות). יש צורך במספריים או סכין כדי לחתוך את חבל הטבור וניתן לחטא לפי אותו נוהל.
הערכת מצב

על מנת להעריך את מצבה של היולדת צריך לקבל את ההיסטוריה שלה: כמה לידות קודמות יש ליולדת (אם זו לא הלידה הראשונה שלה, הצירים של היולדת יכולים להיות קצרים), כמה שבועות היא כבר בהריון או מה התאריך המשוער ללידה, חששות מיוחדות הקשורים להריון למשל, ליולדת יש תאומים, נאמר לה שיש סיבוך, או אפילו אם היא קיבלה טיפול טרום לידתי קבוע. יש לשאול על כל היסטוריה רפואית רלוונטית אחרת, אלרגיות, תרופות, סימנים אחרונים של זיהומים (חום).
הערכת מצב > סימנים וסימפטומים

יש זרם של נוזל? זה מצביע על ירידת מים, וכי הצירים יתחילו בקרוב בהנחה כי היולדת היא בסוף ההריון.
יש דימום בנרתיק? זה יכול לנבוע מיציאתו של הפקק הרירי, אם מדובר בכמות דם קטנה. אם כמות גדולה של דימום התרחשה זה יכול להצביע על סיכוני חיים פוטנציאליים.
כמה תכופים הם הצירים שלה? אחת ההמלצות הנפוצות היא שהיולדת מתחילה את שלב הלידה הפעילה, אם הצירים הם 5 דקות זה מזה במשך שעה אחת (אם לא התרחשה ירידת המים).
האם היא מרגישה דחף לדחוף עם הצירים שלה? זה מסמן אינדיקציה שהלידה תתרחש בקרוב.
הערכת מצב > בדיקה פיזית

אם הזמן מתיר ואם המלווה של היולדת הוכשר לכך: יש לקבל סימנים חיוניים הכוללים דופק אימהי, קצב נשימה, לחץ דם, טמפרטורה וריווי חמצן בדם.
היולדת צריכה להיות עטופה עם שמיכות זמינות לשמירה על הפרטיות.
יש לבדוק את הבטן של החולה ולהרגיש את נוכחות ההתכווצויות, ויש לציין את האינטנסיביות, התדירות והאורך של הצירים.
עם אישורה של המטופלת ופרטיותה, יש לבצע בדיקה של אזור האגן; באופן כללי, אחד מהם:
לבדוק אם יש חלק של התינוק. ראשו של התינוק ירגיש קשה לעומת הישבן של התינוק שירגיש רך.
אם ראשו של התינוק מוצג מתוך הנרתיק, אז הלידה תתרחש בקרוב והמילדת צריכה להתחיל להוליד את התינוק.
רופאים מאומנים יערכו בדיקה צווארית ידנית כדי לקבוע את התרחבות צוואר הרחם של היולדת.
לאחר הבדיקה הגופנית, ואם התינוק לא התחיל לצאת, יש להניח את המטופלת על צדה השמאלי בתנוחת הדקביטוס.
לידת תינוק בסוף הריון, במצב נורמלי > שלב ראשון של לידה: התרחבות ומחיקת צוואר הרחם (לפני שיצא התינוק).

שלב זה של הלידה עשוי להימשך בין 2 ל-18 שעות. זה המועד בו יולדות צריכות לפנות לקבלת סיוע.
יש לבצע הערכת מצב (על פי הכתוב לעיל) מספר פעמים. הערכה זו מאפשרת למלווה וליולדת להבין את קצב התקדמות הלידה.
שלב לידה זה עשוי להיות כואב מאוד. הליכה עשויה לזרז את התהליך, ולכן מומלץ ליולדת ללכת במידת האפשר, או לכל הפחות למצוא תנוחה נוחה לשבת בה.
לידת תינוק בסוף הריון, במצב נורמלי > שלב שני: צוואר הרחם מורחב (התינוק יוצא)

שלב זה עשוי להימשך בין 5 דקות ל-3 שעות.
עמדה. האם ממוקמת במצב ״lithotomy״, שוכבת על גבה, עם הרגליים שלה מעל או באותו הגובה של הירכיים. 
 חיץ הנקביים (החלל בין הנרתיק ופי הטבעת) ממוקם בקצה המיטה.
לשטוף. יש לשטוף את חיץ הפריניאום עם תמיסת חיטוי או סבון ומים. כל אדם המלווה את הלידה ישטוף ידיים עם מים וסבון וילבש כפפות סטריליות או נקיות.
לדחוף. יש לדחוף במהלך הצירים.
יציאת ראש התינוק בזמן הלידה צריכה להיות מבוקרת ובשליטה על מנת למנוע יציאה מהירה. יד אחת מונחת על ה״פריניאום״, ואילו השנייה מפעילה לחץ עדין על ראשו של התינוק כאשר הוא יוצא. לחץ רך יכול להיות מיושם על הסנטר של התינוק דרך חֵיץ הַנְּקָבִים כדי לעזור להוציא את הראש.
בדיקת החבל. הבדיקה נעשית כדי לבדוק את נוכחותו של חבל הטבור (חוט נוזל) סביב צוואר התינוק. אם הוא אכן כרוך סביב הצוואר של התינוק, יש לנסות למשוך את החבל סביב ראשו של התינוק, באמצעות האצבע. אם זה בלתי אפשרי, יש לקשור את חבל הטבור משני צדדים, ואז החבל נחתך ביניהם בזהירות, כדי למנוע פגיעה בתינוק או באם.
כתף קדמית. הכתף הקדמית יוצאת. זו הכתף על הצד הקדמי של האם, אל בטנה. העוזר מחזיק את ראשו של התינוק בשתי ידיים וייתכן שיהיה עליו להפעיל לחץ קל כלפי מטה (כלפי פי הטבעת) כדי לסייע לכתף הקדמית לצאת. לחץ גדול עלול לפגוע בתינוק. אם הכתף תקועה זה נקרא כליאת הכתף.
כתף אחורית. הכתף האחורית יוצאת לאחר מכן על ידי מתן לחץ קל כלפי מעלה (הרחק פי הטבעת).
לתפוס את התינוק. התינוק בדרך כלל יוצא מיד אחרי ששתי הכתפיים יוצאות. התינוק יוצא מהרחם חלקלק בגלל הנוזלים על כן יש להחזיקו ביתר זהירות, בגובה הווגינה.
גזירת חבל טבור. חבל הטבור נחתך אחרי שהתינוק יוצא. אוטמים את חבל הטבור בשני מקומות בין 6 עד 8 ס"מ מהתינוק, באמצעות מלחציים או קשרים הדוקים כדי לעצור את זרימת הדם. החבל נחתך ביניהם. נעשה שימוש במספריים מעוקרים או בסכין מעוקרת. עוזר אחר יכול לעזור עם זה.
טיפול בתינוק. יש לנקות את התינוק, לייבש אותו, ולעטוף אותו כדי שיהיה לו חם. את התינוק שמים על עורה החשוף של אמו, או שנותנים לו טיפול רפואי נדרש. ניתן להציב את רצועת הזיהוי על התינוק.
לידת תינוק בסוף הריון, במצב נורמלי > שלב שלישי של הלידה: יציאת השליה

התינוק מחובר לשליה על ידי חבל הטבור. לאחר חיתוכו, השליה בדרך כלל עדיין בתוך האם. השליה בדרך כלל יוצאת תוך 2–10 דקות, אבל זה עשוי להימשך עד 60 דקות.
לפני יציאת השיליה יש יציאה של גושי דם.
חבל הטבור יכול להיות מתוח, אך אסור למשוך אותו בכוח רב.
השליה יוצאת ונבדקת אם היא שלמה. השיליה צריכה להיות מאוחסנת בשקית לבדיקה על ידי צוות רפואי מיומן.
האם תצטרך לעבור בדיקה על ידי רופא מיומן כדי לבדוק את הנרתיק ולראות אם צורך בתפרים, לאיחוי הקרעים או חתכים.
סיבוכים אימהיים

סיבוכים של לידת חירום כוללים את הסיבוכים המתרחשים במהלך הלידה הרגילה. סיבוכים אימהיים כוללים קרעים בפרינאום במהלך הלידה, דימום מסיבי (דימום לאחר הלידה), חלקים משק ההריון שנשארים ברחם, יתר לחץ דם ופרכוסים.
סיבוכים אימהיים > דימום והלם בנרתיק

באישה בהריון, 40% מנפח הדם במחזור הדם נמצא ברחם. זה יוצר פוטנציאל דימום גדול וסיכון גבוה להלם (לחץ דם נמוך מאובדן הדם במחזור הדם). מסיבה זו, ערנות מתמדת חשובה אם מתקיים אחד מאלה:
דימום מהנרתיק מוקדם או מאוחר בהריון
כאב בטן חמור
טראומה (כגון נפילה או תאונת דרכים) בהריון
דימום מהנרתיק לאחר הלידה בצורה חריגה
חוסר היכולת להסיר את השליה כולה לאחר הלידה.
סיבוכים אימהיים > דימום והלם בנרתיק > דימום טרימסטר ראשון

הסיבות לדימום בנרתיק בשלב מוקדם של ההיריון כוללות הפלה (הפלה טבעית), השתלת עוברים, ו(היריון חוץ-רחמי), ומיקום השליה בתחתית הרחם על צוואר הרחם (שליית פתח), שכולם עלולים לגרום דימום משמעותי.
סיבוכים אימהיים > דימום והלם בנרתיק > דימום לאחר השליש הראשון או במהלך הלידה

לפני ואחרי הלידה, דימום יכול להתרחש גם מקרע בצוואר הרחם, בנרתיק או בפרינאום, ניתוק שליה פתאומי (היפרדות שליה), מיקום השליה מעל צוואר הרחם (שליית פתח) או קרע ברחם.
סיבוכים אימהיים > דימום והלם בנרתיק > דימום לאחר הלידה

לאחר לידת התינוק, רחם שאינו מתחיל להתכווץ חזרה, רחם קרוע, ריקון לא מלא של הרחם, בוודאי אם החלקים הנותרים (מהשיליה או התינוק) מזוהמים, יכולים לגרום לדימום חמור. דימום לאחר לידה בדרך נמנע על ידי עיסוי בבטן התחתונה, אשר מגביר את ההתכווצות של הרחם ועוצר את הדימום. בנוסף, משיכה מתונה של חבל הטבור, מונעת טראומה, קריעה של חבל הטבור, היפוך רחם, והוצאה לא שלמה של השיליה, כל אחד מהם יכול להגדיל אובדן דם ואו את הסיכון לזיהום.
דימום לאחר הלידה מוגדר על ידי אובדן של יותר מ-500 מ"ל דם בתוך 24 שעות לאחר הלידה. קשה לחזות מי תסבול מדימום מהסוג הזה. ישנם מעט גורמי סיכון. 3% מהנשים תסבולנה מדימום מסיבי, מה שמוביל לכ-150,000 מקרי מוות ברחבי העולם בשנה. לאחר שדימום בלתי נשלט מתרחש, הטיפול להיות ידני או תרופתי (עם אוקסיטוצין, ארגוטמין, misoprostol). לצד טיפולים אלה, יש לטפל בהלם עם IV נוזלים או עירויי דם, כפי שנדון בהמשך.
סיבוכים אימהיים > דימום והלם בנרתיק > איבוד דם חמור המוביל להלם

תסמיני הלם הם: העור קר ולח, עור חיוור (בעיקר סביב העיניים, הפה, ואת הידיים), הזעה, חרדה, ואובדן הכרה. ייתכן להבחין בדופק מהיר (110 פעימות לדקה או יותר), לחץ דם נמוך (סיסטולי 90mmHg או פחות), וירידת תפוקת שתן.
האישה צריכה להיות מונחת על הצדה השמאלית, עם רגליים וישבן גבוהים כדי לעודד זרימת דם חזרה ללב עם כוח הכבידה. אם אפשר לתת, עירוי נוזלים (תמיסת הרטמן, או סיילין). יש לנטר של קצב הלב שלה, לחץ דם, והמראה. אם אפשר לתת שני צנתרי Bore IV (הגדולים ביותר שיש) כדי לתת לאישה נוזלים במהירות של ליטר במקסימום עשרים דקות, כאשר המטרה לתת לפחות שני ליטר בשעה הראשונה.
אם אין אפשרות להתחיל עירוי אבל האישה יכולה לשתות והיא בהכרה ללא עוויתות, נותנים לה 300–500 מיליליטר של נוזל דרך הפה. אם האישה אינה יכולה לשתות בגלל חוסר הכרה, או סובלת מפרכוסים, נוזל יכול להינתן באופן רציף באמצעות שקית חוקן או פחית. ממלאים את החוקן עם נוזל 500ml IV, מהדקים את סוף הצינור ומכניסים 10 ס"מ (3–4 אינץ') לתוך פי הטבעת. במקרים כאלה יש להקפיד על הכנסת המים באיטיות, על מנת להימנע מפרכוסים נוספים, ויציאה של המים חזרה החוצה.